**DESINFEKSJONSSPRIT 70 %** (væske og servietter) har effekt på de fleste smittestoffer (*utenom Norovirus,* *clostridioides difficile og mykobakterier)* og benyttes på rengjorte og tørre flater, rengjort utstyr med glatte og ugjennomtrengelige flater.

* Virketid 2 – 10 min
* Skal lufttørke
* Sprit har ikke evne til å trekke inn i biologisk materiale, og kan kun benyttes på flater som er synlig rene og rengjort utstyr
* Benyttes ikke på golv.

**Life Clean** brukes ved virus, sopp, vegetative bakterier, sporer (MRSA, pseudomonas, gule staphylokokker, Norovirus, clostridioides difficile og mycobakterier)

* Brukes til desinfeksjon av utstyr og overflater
* Bruksblanding/ferdig blandet, klar til bruk
* Påføres med klut, bruk hansker
* Virketid: 2 min, skyll deretter grundig med rent vann. Hvis ikke all synlig forurensning fjernes før desinfeksjon, skal virketid være 30 min.
* Ved ukjent smittestoff bør et slikt produkt benyttes inntil bekreftet mikrobe. Tar norovirus, clostridioides difficile og mycobakterier. Bør brukes som smittevask når isolasjon oppheves
* Bruksløsning er holdbar i 4 uker etter åpningsdato. Husk å merke flasken

**Rely+On VIRKON:** brukes ved virus (alle virus som gir blodsmitte), sopp og vegetative bakterier.

Brukes til desinfeksjon av utstyr og harde overflater, fjerning og dekontaminering etter søl med organisk materiale/kroppsvæsker (ikke til medisinsk utstyr, brukes **ikke** ved clostridioides difficile og mycobakterier)

Bruksblanding: følg info på etikett (sprayflaske brukes ikke)

* Virketid: Ikke synlig forurensede flater og utstyr – 10 min
* Synlig forurensede flater og utstyr – 30 min
* Påføres med klut (bruk hansker), vaskes av med vann
* Tekstiler: bløtlegg tekstiler i 10 min, følg ellers tekstilenes vaskeanvisning, men uten vaskepulver.
* Oppløsning er holdbar i 5 dager og oppbevares i bøtte med tett lokk
* Brukt bruksoppløsning kan helles direkte i avløp

**Virkon og Life Clean**

* Brukerstedet må ha god ventilasjon
* All kjemisk desinfeksjon av utstyr utføres i desinfeksjonskar med lokk
* Sammensatt utstyr må demonteres så langt det er mulig.
* Alle deler av utstyret må være under væskenivå.
* Evt kanaler og hulrom må være fylt av desinfeksjonsmiddel
* Desinfisert utstyr rengjøres og skyll gjenstandene under rennende vann. Utstyret tørkes godt før lagring og evt steriliserng.
* Benytt beskyttelsesutstyr (hansker, frakk)
* Rengjør alltid karet ved bytte av middel

**Clinell sporicidal wipes** (tørrservietter) hver serviett fuktes med vann, brukes på rene overflater og medisinsk utstyr ved Norovirus/Clostridiodes difficile. Virketid 1 – 2 min.

Åpnet eske holdbar i 1 mnd

Uåpnet eske: sjekk holdbarhetsdato

**Flekkdesinfeksjon** (inventar og gulv) utføres så snart som mulig for å unngå inntørking. Tørk opp med cellestoff, gjerne dynket med desinfeksjonsmiddel. Vask med rengjøringsmiddel og vann.